Tässä Jerusalem uutisten erikoislähetys ja Pekka Sartola, -
oikein hyvää kesäistä lauantai-iltaa.
Ensimmäisen jakson aiheena on Kolmas temppeli.
Seuraavien neljän lauantain aikana -
liikumme hyvin eskatologisissa näkymissä, -
siis vielä edessämme odottavien profetioiden arvioinneissa.
Niin koskien seurakuntaa, siis Kristuksen seuraajia, kuin myös -
Toora-uskonnon varassa tulevaisuut- taan arvioivien juutalaisten seurassa.
Mikä nykyinen maailman ja Euroopan tilanne sitten onkin, -
niin kovin hätäisiä johtopäätöksiä ei ole syytä vetää, -
etenkään, kun lähes kaikki käsiteltävinä olevat tapahtumat -
odottavat vielä suuremman kokonai- suuden ja useiden kymmenien, -
vielä toteutumattomien Jumalan ilmoitusten toteutumista.
Jerusalemin Temppelivuori on saanut olla, etenkin alkuvuoden aikana, -
kymmenien, jopa satojen väkivaltais- ten mellakoiden keskipisteessä.
Ymmärtämättä sitä pohjatonta vihaa ja Raamatun ilmoitusten vastustamista, -
tavallisen kansalaisen on lähes mahdotonta kuvitella -
uskonnollisen kiihkon aikaan saamaa raivoa ja vihaa, -
joka on ilmennyt väkivaltaisuuksina juuri tuolla alueella.
Kaikki tiivistyy juuri Temppelivuoreen ja siihen, että Raamattu ilmoittaa -
selvästi, ja niin myös ortodoksijuutalaiset sen tulkitsevat, -
että heidän on aloitettava uudelleen Toorassa ilmoitetut eläinuhrit ja -
nimenomaan Temppelivuorella rakennetussa uhrialttarissa.
Ei missään muualla. Se perustuu siihen olettamaan, -
että Messias ei voi tulla ja ilmaista itsensä juutalaisille, -
ennen kuin he ovat katuneet syntejään, tehneet parannuksen, -
jonka merkiksi he aloittavat uudelleen, lähes kahden vuosituhannen jälkeen, -
VT:n mukaiset uhritoimitukset.
Näin ortodoksijuutalaisuus ohittaa Jeesus Nasaretilaisen, -
meidän Herramme ja Messiaamme sovitustyön Golgatalla ja -
joka kattaa myös juutalaisten synnit, -
edellyttäen, että se otetaan sellaisena uhrina myös vastaan.
He aloittavat uudelleen vanhatestamentilliset uhraamiset -
ainoassa paikassa, jossa hurskas juutalainen voi sen tehdä, -
Jerusalemin Temppelivuorelle pystytetyssä uhrialttarissa.
Tätä edeltävien vuosien ja vuosikymmenien ajan -
on siihen tarvittavaa materiaalia valmistettu, -
tehty tarkalleen Toorassa kuvailtujen esimerkkien mukaisesti.
Kaikki välineet, kaikkiaan 62 erilaista sekä pappien puvut, -
ovat täsmälleen sellaiset, jotka Mooses oli käskenyt tehdä.
Kaiken kukkuraksi, ja uhritoimitusten aloittamiseksi, -
on onnistuttu jalostamaan aivan kosher-puhdas karjarotu.
Sellainen, jollainen oli kuvattu jo Ilmestysmajan -
ja Salomonin Ensimmäisen temppelin ajoilta, -
virheettömän ruosteenpunainen nautaeläin.
Siitä ohje löytyy 4. Moos. 19 alusta.
"Herra puhui Moosekselle ja Aaronille:
”Tämä on säädös, jonka Herra on antanut:
Käske israelilaisten tuoda sinulle punainen, virheetön lehmä, -
jossa ei ole vammaa ja jonka niskaan ei vielä ole pantu iestä."
Eläin teurastetaan ja sen tuhkaa käytetään temppelipalvelukseen -
kuuluvien esineitten puhdistamisessa ja eräänlaisena syntiuhrina.
Kaikki tämä on siis jo valmiina, odottamassa, -
että ne voidaan ottaa käyttöön.
Ortodoksijuutalaisille päivä tulee olemaan heidän unelmiensa ja -
vuosituhantisten toiveittensa täyttymys.
Vihdoinkin he uskovat voivansa lähestyä jälleen Herraa Sebaotia -
sillä ainoalla tavalla, jonka Hän heidän näkemyksensä mukaan hyväksyy, -
voivat uhrata päivittäin ja viikoittain syntiensä edestä, jotka ovat suuret.
Nyt Hän kuulee ja siis myös armahtaa heitä.
Myös suuri osa maallistuneista juutalaisista ja israelilaisista -
tulevat kokemaan tuon päivän eräänä elämänsä suurimmista täyttymyksistä,
etenkin juuri Jerusalemissa, ylhäällä Juudean vuoristossa, -
paikassa jonne Jumala oli aikanaan sanonut asettavansa -
nimensä asumaan ikuisiksi ajoiksi.
Me uuden liiton kristityt ja messiaaniset juutalaiset -
voimme toki ymmärtää ortodoksien temppelikaipuun ja -
uudelleen aloitettavat uhritoimitukset. He uskovat noudattavansa -
vain sitä ehdotonta ohjetta, joka annettiin Mooseksen välityksellä -
kolme ja puolituhatta vuotta aikaisemmin, -
ja jota ei todellakaan ole sittemmin kumottu.
Mutta se, miksi he uhraavat, on kokonaan eri asia, -
kuin syntien sovitus ja sitä kautta Jumalan mielisuosioon palaaminen.
Ne asiat, kuten tiedämme, käytiin läpi Golgatalla kaksi vuosituhatta sitten -
ja vahvistettiin ylösnousemuksella muutamia päiviä myöhemmin.
Juuri silloin, noina ihmiskunnan historian merkittävimpinä päivinä, -
kumottiin myös Vanha Liitto, -
se, jonka Herra itse oli tehnyt Israelin kansan kanssa, -
ja sen tilalle asetettiin Uusi liitto, -
se joka puhdistaa ihmisen synneistä Jumalan edessä ja -
josta profeetta Jeremia kirjoittaa seuraavasti:
Jer. 31:31-32 "”Katso, päivät tulevat, sanoo Herra, -
jolloin minä teen Israelin heimon ja Juudan heimon kanssa uuden liiton.
En tee sellaista liittoa kuin se, jonka tein heidän isiensä kanssa silloin, -
kun tartuin heidän käteensä viedäk- seni heidät pois Egyptin maasta.
Sen liiton he rikkoivat, vaikka minä olin ottanut heidät omikseni, -
sanoo Herra."
Tämä uusi liitto on juuri se, joka valmistettiin ja sinetöitiin Golgatalla
kaksi vuosituhatta sitten, -
ja Vapahtajamme itse on antanut ohjeet sen muistamiselle.
Me teemme sen aina, kun vietämme ehtoollista ja luemme sen asetussanat
1. Korinttolaiskirjeen luvusta 11 apostoli Paavalin mukaan:
"Olen saanut Herralta sen, minkä olen myös ilmoittanut teille:
Herra Jeesus sinä yönä, jona hänet kavallettiin, otti leivän, -
kiitti Jumalaa, mursi leivän ja sanoi: ”Tämä on minun ruumiini, -
joka annetaan teidän puolestanne. Tehkää tämä minun muistokseni.”
Samoin hän otti aterian jälkeen maljan ja sanoi: -
”Tämä malja on uusi liitto minun veressäni.
Niin usein kuin te siitä juotte, tehkää se minun muistokseni.”
Näin Jeesus itse vakuutti edellä lukemamme -
Jeremian noin 650 vuotta aikaisemmin antaman profetian -
uudesta liitosta toteutuneen juuri Hänen sovitustyönään ja -
saaneen aikaan synnin väliseinän purkamisen ihmisen ja Jumalan välillä.
Tämä koskee kaikkia kansoja, myös juutalaisia, -
mutta se edellyttää, että se otetaan vastaan ja hyväksytään -
omakohtaisesti ilmaisena Jumalan armon osoituksena.
Siihen ei ole enää lisäämistä tai mitään poisottamista -
minkään Vanhatestamentillisen uhritoimituksen kautta.
Mutta tämän päivän juutalaisuus ei tunnusta Jeesusta -
profeettojen ilmoittamaksi Messiaaksi.
Eivät tunnustaneet Häntä kaksituhatta vuotta sitten, -
vaikka apostolit esittivät kuinka kumoamattomia todisteita tahansa, -
että juuri Jeesus Nasaretilaiseen, -
Hänen syntymäänsä, tehtäväänsä, kuolemaan ja ylösnousemukseen -
sopivat kaikki sadat Messiaan tulemukseen liittyvät profetiat.
Juuri siksi he pyrkivät aloittamaan uudelleen uhritoimitukset, -
jotka päättyivät virallisesti vuonna 70, sen jälkeen, kun roomalaiset -
tuhosivat silloisen Herodeksen rakennuttaman toisen temppelin.
Myös sen rakentaminen on ilmoitettu Raamatussa ja -
se onkin oleva eräs kaikkein merkittävimmistä lopunaikojen ja -
Jeesuksen paluuseen liittyvistä näkyvistä ennusmerkeistä.
Mutta myös juuri siksi, Temppelivuorta yksinoikeutenaan pitävät muslimit -
haluavat ja todellakin myös tekevät kaikkensa estääkseen -
näiden raamatullisten profetioiden toteutumisen hinnalla millä hyvänsä.
Samalla kehitettiin Temppelivuoren historialle uudet puitteet, -
sellaiset, jotka sopivat islamilaiseen näkökulmaan, -
samalla ohitettiin tunnustettu historia, koko raamatunhistoria ja -
juutalainen perimätieto kymmenine tuhansine kiistattomine todisteineen.
Tähän liittyy kaiken sen kieltäminen, mikä liittyy em. temppeleihin.
Niin olemassaolon, kuin kaiken muunkin tasolla.
Tätä Jasser Arafatin hallinnon aikanaan muokkaamaa uutta historiaa
pidetään edelleen esillä lähes samassa muodossa -
kaikissa PA:n alaisissa opinahjoissa, -
peruskoulusta lukioon ja yliopistoihin saakka.
Näihin temppeliin liittyviin omituisuuksiin ja ns. todisteisiin -
liittyy niin suunnaton hengellinen ja uskonnollinen lataus, -
että muslimi nielee mukisematta kaiken, -
mitä hänelle näistä asioista syötetään.
Niitä ei sovi epäillä vaan ne tulee omaksua totuutena.
Islamin väitteet temppelien suhteen ovat vähintäänkin omituisia, -
ne ovat myös täyttä ajanlaskuun liittyvää sekasotkua, -
mutta koska ne ovat mainittu Muhammedin perintö-opissa, -
sunnassa, ei niitä sovi epäillä sen enempää kuin Koraaniakaan.
Islamin mukaan Aabraham oli muslimi.
Hän rakensi poikansa Ismaelin kanssa Mekan keskusmoskeijan, -
islamin pyhimmän palvontapaikan.
Myös kaikki Raamatun patriarkat ovat olleet muslimeja, ja siihen liittyen -
myös kaikki Temppelivuorella aikanaan seisoneet rakennukset, -
Salomonin, Serubbaabelin ja Herodeksen aikaiset temppelit -
ovatkin olleet islamilaisia moskeijoita.
Sellainen pikkuseikka kuin että islam syntyi uskontona -
yli 2600 vuotta Aabrahamin jälkeen, ei suuremmin ole haitannut selittäjiä.
Salomonin temppelin, eli islamilaisittain moskeijan -
rakensi puolestaan Jaakob, siis Israelin heimojen kantaisä.
Niinpä Salomonille jäi vain Jaakobin rakentaman moskeijan korjaaminen, -
eikä hän siten mitään uutta rakennusta rakentanut, -
vaan korjasi Jaakobin aikaisen moskeijan -
uuteen ja ehompaan kuntoon.
Jos temppelivuoreen ja sillä sijainneisiin rakennuksiin -
ei oteta hengellistä viitekehystä mukaan, -
ei näitä omituisia väitteitä voi ymmärtää laisinkaan.
Kun tiedetään Raamatun ilmoitukset, Jumalan suunnitelma ja -
miten sekä temppeli että Israel kansana -
tulevat liittymään lopun aikojen tapahtumiin, -
nämäkin sielunvihollisen aikaansaamat väitteet -
sopivat eskatologisessa palapelissä oikeisiin lokeroihinsa.
Juuri tänään islamistit raivoavat kaiken sen puolesta, -
mikä liittyy juuri Temppelivuoreen ja laajemmin Jerusalemiin -
ja sen vanhakaupunkiin. Tuekseen he näyttävät saaneen lähes jokaisen -
kansainvälisen yhteisön, jotka nielevät mukisematta totuutena -
kaikki islamistien syöttämät valheet Jerusalemin islamilaisesta historiasta.
Nämä ovat kuitenkin lähtöasetelmat, -
kun tarkastelemme seuraavissa jaksoissa tapahtumien etenemistä -
kohti täyttymyksiään, kohti uutta taivasta ja maata, -
kohti tulevaa uutta maailmaa.
Seuraavassa jaksossa, viikon kuluttua, kysymme: -
Ovatko Ratsumiehet jo tulossa? Pysy kanavalla.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: TV7